Toni Kukoč

Toni Kukoč bivši je jugoslavenski i hrvatski košarkaš i trenutni specijalni savjetnik predsjednika Chicago Bullsa, Jerryja Reinsdorfa. U karijeri je osvojio evropske titule u klupskoj košarci, titulu svjetskog prvaka, dvije olimpijske medalje i tri titule prvaka NBA lige. Iako poznat po tome da je u ekipi mogao igrati na bilo kojoj poziciji (s visinom 207 cm), ipak je uglavnom igrao kao krilni bek.

 Počeci i evropska karijera 
Karijeru je počeo u Jugoplastici (kasnije POP 84, današnji KK Split), s kojom je čak triput zaredom osvajao naslov evropskog prvaka. Kasnije je prešao u Benetton iz Trevisa, gdje je triput proglašavan najboljim igračem Evrope.

U tom periodu na reprezentativnom planu osvojio je Svjetsko juniorsko prvenstvo 1987 (za Jugoslaviju), Svjetsko prvenstvo 1990 (za Jugoslaviju) i dvije srebrne olimpijske medalje: 1988. u Seoulu za Jugoslaviju te 1992. u Barceloni za Hrvatsku.

 NBA karijera 
U NBA ligu izabran je od Chicago Bullsa još 1990, ali se u SAD preselio tek 1993. Bila je to sezona u kojoj je Michael Jordan prestao igrati te je Kukoč ulazio kao zamjena Scottieju Pippenu ili Horaceu Grantu, dvojici krilnih igrača Bullsa, igrajući ponekad i na poziciji beka šutera ili čak centra. Imao je solidnu prvu sezonu, s dvocifrenim prosjekom postignutih poena.

Već u sezoni 1994/95, nakon Grantovog odlaska, Kukoč postaje standardni član početne petorke. Te sezone bio je drugi strijelac, drugi skakač i drugi asistent kluba, iza Pippena. U sezoni 1995/96. u ekipu se vratio Jordan, a Bullsi su dobili i centra, Dennisa Rodmana. Kukoč se ponovo vraća na klupu, gdje briljira kao šesti igrač sljedeće 3 sezone, u kojima Bullsi osvajaju nova tri naslova prvaka. Kukoč je cijelo to vrijeme bio treći strijelac kluba (iza Jordana i Pippena), a proglašen je najboljim šestim igračem lige.

Nakon odlaska Jordana i Pippena 1999. i reorganizacije ekipe Kukoč je bio prvi strijelac, skakač i asistent Bullsa. Ipak, bilo je jasno da je vrijeme slave kluba prošlo te je Kukoč razmijenjen u Philadelphia 76erse, iz kojih je nakon kratkog vremena ponovo razmijenjen, ovog puta u Atlanta Hawkse. Ni tu nije ostao dugo. Konačno je stigao u Milwaukee Buckse, gdje je igrao sa solidnim učinkom sve do sezone 2005/06.

 Nakon karijere 
U septembru 2006. Kukoč je objavio da nije našao zadovoljavajući angažman u nekoj od ekipa koje je tražio (Bulls, Bucks) i da se odlučio povući iz košarke. Uz suprugu Renatu te dvoje djece (sin Marin i kći Stela) provodi dane igrajući golf i ribareći, ponekad u rodnoj Hrvatskoj.

 Zanimljivosti 
Kukoč je zbog specifičnog stila igre, u kojoj su preovladavali elegancija, domišljatost i kombinatorika, dobio nekoliko nadimaka, od kojih su najpoznatiji: Pink Panther, Konobar, Pauk iz Splita, Croatian Sensation'Croatian Sensation' didn't come to U.S. to replace Jordan itd.

 Reference 

 Vanjski linkovi 

 Kukočeve statistike  na Basketball Referenceu
 Kukočeve statistike u Benettonu (1993) na FIBA Europe
 Intervju s Tonijem Kukočem, serijal "Oni pobjeđuju", Al Jazeera Balkans, 9. 10. 2017 (YouTube)

Kategorija:Rođeni 1968.
Kategorija:Biografije, Split
Kategorija:Hrvatski košarkaši
Kategorija:Hrvatski olimpijci u košarci
Kategorija:Jugoslavenski košarkaši
Kategorija:Jugoslavenski olimpijci u košarci
Kategorija:Košarkaši KK Split
Kategorija:Košarkaši Palacanestro Trevisa
Kategorija:Košarkaši Chicago Bullsa
Kategorija:Košarkaši Atlanta Hawksa
Kategorija:Košarkaši Philadelphia 76ersa
Kategorija:Košarkaši Milwaukee Bucksa
Kategorija:Košarkaši na Olimpijskim igrama 1988.
Kategorija:Košarkaši na Olimpijskim igrama 1992.
Kategorija:Osvajači srebrne medalje na Olimpijskim igrama (Jugoslavija)
Kategorija:Osvajači srebrne medalje na Olimpijskim igrama (Hrvatska)
Kategorija:Živi ljudi
Kategorija:Košarkaši na Olimpijskim igrama 1996.